Mario Ashiku

Mario Ashiku lindi më 29 korrik të vitit 1939 në Shkodër, Shqipëri, është aktor dhe regjisor shqiptar. https://www.imdb.com/name/nm0038965/  

Me të mbaruar studimet në Shkollën e Lartë të Aktorëve “Aleksandër Moisiu”, emërohet aktor në Teatrin Popullor (sot Teatri Kombetar) në vitin 1963.

Pas dy viteve emërohet anetar i Këshillit Artistik të Teatrit Kombëtar e më pas fillon punë si pedagog  i jashtëm në lëndën e Mjeshtërisë së Aktorit në Shkollën e Lartë "A.Moisiu". Më pas fillon kursin pasuniversitar të regjisë drejtuar nga Kujtim Spahivogli, duke e  mbaruar këtë kurs në vitin 1970 me temë diplome komedinë romantike "Ylli pa emër" (të cilën do t'a rivinte në skenë në vitin 1988 në Teatri "Aleksandër Moisiu")

Me krijimin tashmë të Institutit të Lartë të Arteve (1966) fillon punë si pedagog i brendshëm i lëndës së Mjeshtërisë së Aktorit.

Emërohet Shef i Katedrës së Mjeshtërisë së Aktorit në vitin 1973 e pas dy viteve emërohet regjisor në Pogradec, e në vitin 1986 emërohet regjisor i Teatri "Aleksandër Moisiu" ku për tre vite rresht vë në skenë rreth 10 pjesë të ndryshme nga të cilat përmendim: "Vrragat e gjakut", "Ylli pa emër", "Lebra", "Shtëpia e lepujve", "Hija e tjetrit" etj.

Pas medaljes "Naim Frashëri" në vitin 1992 merr titullin "Artist i Merituar".

Në vitin 1997 rikthehet pedagog në Akademinë e Arteve, Fakulteti i Artit skenik dhe qendron aty deri ne daljen ne pension ne vitin 2011.

Bashkëautor i shumë botimeve si; "Mjeshtëria e Aktorit", "Ç'është Teatri". "Ç'është aktrimi", "Fabula, ngjarjet dhe faktet", "Monologu i brendshëm" etj.

Ai dallohej jo vetem nga ana vizuale si nje nga burrat me te bukur te kohes por edhe si nje intelektual i cili nuk reshti kurre se perkthyeri nga gjuha ruse, se lexuari, shpendari informacione shume te vlefshme per mjeshterine e aktorit dhe artin e aktrimit.

 Filmografia 
 Vrasje në gjueti, (1987)
 Bardhësi, (1986)... Komandanti i regjimentit të aviacionit
 Asgjë nuk harrohet, (1985)....Profesor Kallmi 
 Të paftuarit, (1985)...Princi 
 Tre njerëz me guna, (1985)...Komandanti Gjerman
 Gracka, (1983)...Veseli 
 nëntori i dytë, (1982)...Shpend Dragobia
 Agimet e stinës së madhe - (1981)...z. Maluka, avokati ne Tirane
 Skëterrë 43, (1980)... Një nga italianët 
 Komisari i dritës, (1966) .... Ndre Gjetani
 Toka jonë, (1964) .... Leka
 Debatik  ,(1961)...Astriti
 Furtuna,  (1959)... Arbeni

Burimet

Kategoria:Njerëz nga Shkodra
Kategoria:Aktorë shqiptarë
Kategoria:Lindje 1939
Kategoria:Njerëz që jetojnë
Kategoria:WikiFilmat SQ